95/365/EY: Komission päätös, tehty 25 päivänä heinäkuuta 1995, yhteisön ekotuotemerkin myöntämistä pyykinpesuaineille koskevista ekologisista perusteista



Virallinen lehti nro L 217 , 13/09/1995 s. 0014 - 0030



KOMISSION PÄÄTÖS, tehty 25 päivänä heinäkuuta 1995, yhteisön ekotuotemerkin myöntämistä pyykinpesuaineille koskevista ekologisista perusteista (95/365/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa säädetään, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 4 artiklan 2 kohdan a alakohdassa säädetään, että ekotuotemerkkiä ei myönnetä tuotteille, jotka ovat neuvoston direktiivin 67/548/ETY (2), sellaisena kuin se on viimeksi muutettuna komission direktiivillä 94/69/EY (3) ja neuvoston direktiivin 88/379/ETY (4), sellaisena kuin se on viimeksi muutettuna komission direktiivillä 93/18/ETY (5) mukaan vaarallisiksi luokiteltuja aineita tai valmisteita, mutta se voidaan myöntää sellaisia aineita tai valmisteita sisältäville tuotteille, jos ne vastaavat yhteisön ekotuotemerkin myöntämisjärjestelmän tavoitteita, pyykinpesuaineet sisältävät edellä mainittujen direktiivien mukaisesti vaarallisiksi luokiteltuja aineita tai valmisteita, tässä päätöksessä määrättyihin ekologisiin perusteisiin kuuluvat erityisesti pyykinpesuaineissa, joille voidaan myöntää ekotuotemerkki, vaarallisiksi luokiteltavien aineiden ja valmisteiden määrän rajoittamista pienimpään mahdolliseen koskevat kynnysarvot ja pisteytysjärjestelmä, mainittujen perusteiden mukaisten pyykinpesuaineiden ympäristövaikutukset ovat näin ollen vähäisemmät, ja ne vastaavat yhteisön ekotuotemerkin myöntämisjärjestelmän tavoitteita, asetuksen (ETY) N:o 880/92 6 artiklan mukaisesti komissio on kuullut keskeisiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan nojalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä "pyykinpesuaineet" tarkoitetaan: kaikkia pääasiassa pesukoneissa tekstiilien pesuun tarkoitettuja jauhemaisia, nestemäisiä tai muussa muodossa olevia pyykinpesuaineita. 2 artikla Edellä 1 artiklassa määritellyn tuoteryhmän ympäristövaikutukset ja käyttökelpoisuus arvioidaan liitteessä vahvistettujen erityisten ekologisten arviointiperusteiden ja käyttöominaisuusperusteiden mukaisesti. 3 artikla Tuoteryhmän määritelmä ja tuoteryhmää koskevat arviointiperusteet ovat voimassa kolmen vuoden ajan päivästä, jona tämä päätös tulee voimaan. 4 artikla Hallinnollisiin tarkoituksiin tuoteryhmälle annetaan tunnusnumero "006". 5 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1995. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 (2) EYVL N:o 196, 16.8.1967, s. 1 (3) EYVL N:o L 381, 31.12.1994, s. 1 (4) EYVL N:o L 187, 16.7.1988, s. 14 (5) EYVL N:o L 104, 21.4.1993, s. 46 LIITE YHTEISÖN EKOTUOTEMERKIN MYÖNTÄMISTÄ PYYKINPESUAINEILLE KOSKEVAT EKOLOGISET PERUSTEET 1. YLEISTÄ Asetuksessa (ETY) N:o 880/92 säädettyjä vaatimuksia yhteisön ekotuotemerkin myöntämisestä ja seuraavia erityisiä arviointiperusteita sovelletaan myönnettäessä ekotuotemerkki pyykinpesuaineille, ja niitä on noudatettava koko sen ajan, jonka sopimus merkin käyttämistä koskevista ehdoista käsittää. Erityiset arviointiperusteet pyykinpesuaineita varten jaetaan kolmeen ryhmään: - erityiset ekologiset valmistusaineita (1) ja pakkausta arvioivat perusteet - muut yleiset ekologiset arviointiperusteet - käyttökelpoisuusperusteet Liitteessä III kuvataan vaatimukset tiedoista, jotka hakijan lähettämän hakemuksen vastaanottavan toimivaltaisen elimen on vaadittava. 2. SOVELTAMISALA Arviointiperusteita sovelletaan jauhemaisiin, nestemäisiin tai muussa muodossa oleviin, tekstiilien pesuun pääasiassa pesukoneissa käytettäväksi tarkoitettuihin pyykinpesuaineisiin. 3. TOIMINNALLINEN YKSIKKÖ JA VIITEANNOSTUS Toiminnallinen yksikkö Toiminnallisena yksikkönä käytetään g/pesukerta (gramma pesukertaa kohti). Suuritehoisilla pesuaineilla määrä vastaa annostusta 4,5 kg:n täytölle (kuivia tekstiilejä) ja hienopesuaineilla annostusta 2,5 kg:n täytölle (kuivia tekstiilejä) pesukoneessa. Viiteannostus Valmistajan kuluttajille antamaa suositusta veden kovuutta 2,5 mmol CaCO3/l ja tavanomaisen likaisia tekstiilejä varten käytetään viiteannostuksena: - ekologisten arviointiperusteiden laskennassa, ja - pesukyvyn testauksessa. Jos 2,5 mmol CaCO3/l ei sovellu veden kovuuden arvoksi jäsenmaissa, joissa pesuainetta markkinoidaan, hakijan on määriteltävä viitteenä käytettävä annostus. 4. VALMISTUSAINEIDEN JA PAKKAUSTEN EKOLOGISET ARVIOINTIPERUSTEET 4.1 Valmistusaineiden ekologiset arviointiperusteet Seuraavat muuttujat otetaan huomioon: - kemikaalien kokonaismäärä - kriittinen laimennusmäärä - toksisuus (Critical Dilution Volyme - Toxicity, CDVTOX) - fosfaatit (2) - liukenemattomat epäorgaaniset aineet - liukenevat epäorgaaniset aineet - biologisesti hajoamattomat orgaaniset aineet (aerobiset) - biologisesti hajoamattomat orgaaniset aineet (anaerobiset) - biologinen hapenkulutus (BHK) Liitteessä II määritellään laskelmissa käytetyt muuttujat. Muuttujat on laskettu ja ne ilmaistaan grammoina pesukertaa kohti tai litroina pesukertaa kohti tapauksen mukaan. Ne on koottu yhteen ja arvioitu kokonaisuutena tämän asiakirjan lähestymistavan mukaisesti. Jokaiselle arviointiperusteelle on määritetty kynnysarvo, jonka alittavalle tuotteelle ei voida myöntää ekotuotemerkkiä. Pisteytys/Painotustekijät Seuraavaan taulukkoon on koottu valitut arviointiperusteet, niiden kynnysarvot, painotustekijät ja suurin saavutettavissa oleva pistemäärä. Kunkin arviointiperusteen pistemäärän laskemiseen käytetty pisteytysjärjestelmän laskentakaava esitetään kohdassa 4.4.1. >TAULUKON PAIKKA> 4.2 Tuotteen pakkauksen ekologiset arviointiperusteet Vain ensiöpakkaus otetaan huomioon. Koko pakkauksen materiaalin ja ensiömateriaalin yhteismäärä ei saa ensiöpakkauksissa ylittää 9 g/pesukerta. Metallisten tai muovisten täyttöpakkauksien kohdalla oletetaan, että alkuperäistä pakkausta käytetään 20 kertaa, pahvisten kohdalla 10 kertaa. Pakkausten arviointiperusteiden pisteytys: >TAULUKON PAIKKA> 4.3 Ekotuotemerkin myöntämisen läpäisy-/hylkäystaso Valmistusaineisiin liittyvien kahdeksan perusteen ja pakkausta koskevien arviointiperusteiden yhteispistemäärän on oltava vähintään 63. Kynnysarvoja ei saa ylittää missään arviointiperusteessa. Tuotteen on myös oltava toisaalta tässä liitteessä mainittujen arviointiperusteiden mukainen. 4.4 Valmistusaineiden ja pakkauksen ekologisten arviointiperusteiden laskenta 4.4.1 Valmistusaineiden arviointiperusteiden laskenta Pesuaineiden valmistusainetietokanta (DID-luettelo) (Detergent Ingredients Database) Liitteessä I kohdassa A esitetään pesuaineiden valmistusainetietokanta (DID-luettelo), jota käytetään valmistusaineiden arviointiperusteiden laskennassa. Tiedot kuormitustekijästä, myrkyllisyydestä, biologisesta hajoamattomuudesta (aerobinen), biologisesta hajoamattomuudesta (anaerobinen), liukenevista/liukenemattomista epäorgaanisista aineista ja biologisesta hapenkulutuksesta (BHK) tärkeimmissä pesuaineiden valmistusaineissa mainitaan liitteessä I kohdassa A, ja niitä on käytettävä kyseisiä valmistusaineita koskevissa laskelmissa. Perusteet: - kemikaalien kokonaismäärä - fosfaatit (NTPF:na) - liukenevat/liukenemattomat epäorgaaniset aineet - biologisesti hajoamaton (aerobinen/anaerobinen) - BHK lasketaan kullekin valmistusaineelle ottamalla huomioon annostus pesukertaa kohti, vesipitoisuus ja painoprosentti valmistuskaavassa ja laskemalla ne yhteen jokaisen tuotteen valmistuskaavalle. Kriittisen laimennusmäärän - myrkyllisyyden (CDVTOX) peruste lasketaan kullekin valmistusaineelle yhtälöllä: CDVtox = >NUM>Annostus × Kuormitustekijä >DEN>Pitkäaikaisvaikutus × 1 000 Arviointiperusteiden ja pistemäärien laskentamenettely: Seuraavia yhtälöitä käytetään pistemäärien laskentaan: >TAULUKON PAIKKA> Uudet kemikaalit/muut valmistusaineet a) Jos pesuaineessa käytetään uusia kemikaaleja tai muita valmistusaineita, jotka eivät esiinny valmistusainetietokannassa, noudatetaan tässä ja lisäyksen I B kohdassa kuvailtua lähestymistapaa. Hakijan on annettava toimivaltaiselle elimelle kokemusperäistä tietoa. Liukenevista/liukenemattomista epäorgaanisista aineista, anaerobisesta biologisesta hajoamattomuudesta (ECETOC-testi N:o 28, kesäkuu 1988) ja biologisesta hapenkulutuksesta (BHK) on annettava tiedot. Pesuaineesta on toimitettava kaikki saatavilla olevat asiakirjat, jotka koskevat biologisesta hajoamisesta, poistumisesta ja pitkäaikaisvaikutuksista (NOEC-tiedot) kaloihin, vesikirppuihin (daphnia magna) ja leviin esitettyjä tietoja. Tiedot sopivista testeistä ovat neuvoston direktiivin 92/32/ETY (3) asiaan kuuluvissa liitteissä. Lisäyksen I B kohdassa säännöksiä sovelletaan tapauksen mukaan. Varsinkin jos täydellisiä tietoja pitkäaikaisvaikutuksista (NOEC) ei ole saatavilla, voidaan soveltaa liitteessä I olevassa B kohdassa kuvattuja asiaankuuluvia yksinkertaistettuja menettelyjä. b) Toimivaltaisen elimen tai ekotuotemerkkiä koskevassa neuvoa-antavassa foorumissa edustettuna olevan eturyhmän [asetuksen (ETY) N:o 880/92 6 artikla] pyynnöstä voidaan toteuttaa erilaista lähestymistapaa, jos komissio tunnustaa sen vastaavan edellä mainittua lähestymistapaa, jonka erityisenä tarkoituksena on vahvistaa tarkoituksenmukaisten perusteiden noudattaminen. 4.4.2 Pakkauksen arviointiperusteiden laskenta Tuotteen ensiöpakkauksen paino muutetaan arvoksi g/pesukerta (gramma/pesukerta). Ensiömateriaali ja kokonaismateriaali lasketaan erikseen, eikä molempien kokonaissumma saa ylittää määrättyä läpäisy-/hylkäystasoa 9 g/pesukerta. Tämä kokonaissumma arvioidaan kyseisen arviointiperusteen pisteytysjärjestelmän mukaan. Täyttöpakkauksissa oletetaan, että pysyvään tai moninkertaiseen käyttöön tarkoitettua pakkausta voidaan käyttää 20 kertaa (metalli, muovi) tai 10 kertaa (pahvi). Jos samalla kaavalla valmistetulle pesuaineelle käytetään eri pakkausmenetelmiä, vaihtoehtoja on kaksi: a) hakijan on pystyttävä osoittamaan hakemuksen vastaanottavalle toimivaltaiselle elimelle, että tuote on arviointiperusteiden mukainen kansallisella tasolla painotetun keskiarvon perusteella kaikissa käytetyissä pakkausjärjestelmissä ja näistä pakkausjärjestelmistä vuosittain markkinoille lasketun kokonaismäärän perusteella; tälläisissa tapauksissa ekotuotemerkkiä voidaan käyttää kaikissa pakkaustyypeissä sillä ehdolla, ettei mikään pakkaus ylitä kynnysarvoa 12 g/pesukerta. b) vain arviointiperusteiden mukaiset pakkaustyypit ja -koot voivat saada ekotuotemerkin. Tällaisissa tapauksissa kaikessa ekotuotemerkkiin viittaavassa tuotemainonnassa on määriteltävä ekotuotemerkin rajoitettu soveltamisala. Edellä kohdissa a ja b mainitut edellytykset on mainittava sopimuksessa, joka käsittää merkin käyttämistä koskevat ehdot. 5. MUUT EKOLOGISET VALMISTUSAINEIDEN ARVIOINTIPERUSTEET Tietyt valmistusaineet eivät saa ylittää enimmäismäärää pesuaineen valmistuskaavassa tai niitä ei saa käyttää lainkaan, kuten jäljempänä on määritelty: a) Valmistusaineiden, jotka ovat kaloille, vesikirpuille (daphnia magna) ja leville myrkyllisempiä kuin 1 mg/l:n akuutti toksisuus, kokonaispaino ei saa ylittää arvoa 10 g/pesukerta. b) Valmistusaineiden, jotka ovat kaloille, vesikirpuille (daphnia magna) ja leville myrkyllisempiä kuin 1 mg/l:n akuutti toksisuus ja jotka eivät ole helposti biologisesti hajoavia tai niiden jakaantumiskertoimessa (n-oktanoli/vesi) Pow-logaritmi on yhtä suuri tai suurempi kuin 3 (paitsi jos veteen liuenneiden aineiden kasaantumista kaloihin ilmaiseva BCF-arvo on yhtä suuri tai pienempi kuin 100), kokonaispaino ei saa ylittää arvoa 0,25 g/pesukerta. c) Fosfonaattien määrä ei saa ylittää arvoa 1 g/pesukerta. d) Pinta-aktiivista ainetta alkyylifenolietoksylaattia (APEO), hajusteita, jotka sisältävät liitteessä II (4) mainittuja aromaattisia nitroyhdisteitä, kompleksista rakenneainetta EDTA:ta sekä karsinogeenisiksi, lisääntymisen kannalta myrkyllisiksi tai mutageenisiksi luokiteltuja valmistusaineita ei saa käyttää. 6. KULUTTAJILLE ANNETTAVAT TIEDOT Tuotteessa annetaan seuraavat tiedot: "Pesu alhaisissa lämpötiloissa säästää energiaa ja pesuaineen alhainen annostus vähentää mahdollisia ympäristövahinkoja." "Jos et tiedä sopivaa annostusta, käytä normaalisti likaantuneille tekstiileille tarkoitettua annostusta. Näin voit osaltasi vähentää ympäristövaikutuksia." 6.1 Annostusohjeet Tuotepakkauksessa on annettava suositusannostukset. Suositusannostukset on määriteltävä normaalisti ja runsaasti likaantuneille tekstiileille sekä kussakin maassa sopiville veden kovuuden arvoille ja sopiville tekstiilimäärän painoille. Pesutehokkuus on osoitettava suhteessa normaalisti likaantuneisiin tekstiileihin ja eri veden kovuuden arvoihin. Annostussuositusten ero veden kovuuden arvon 1 (pehmeä) - "normaalisti likaantuneet" ja korkeimman veden kovuuden arvon (3 tai 4) - "runsaasti likaantuneet" välillä ei saa olla suurempi kuin kaksinkertainen. Lisäannostussuositukset esimerkiksi esipesua, varsinaista pesua jne. varten voidaan antaa "normaalisti" tai "runsaasti likaantuneille" tekstiileille. Pesutehokkuustestissä ja ekologisten arviointiperusteiden laskennassa käytetty viiteannostus on ilmoitettava suositusannoksena "normaalisti likaantuneille" sekä 2,5 mmol CaCO3/l:aa vastaavalle veden kovuudelle jäsenvaltiossa, jossa testi on suoritettu. Muissa jäsenvaltioissa suurempaa annostusta saa suositella vain, jos hakija osoittaa toimivaltaiselle elimelle, että se on pienin mahdollinen annostus, joka läpäisee kyseisen jäsenvaltion erityisoloissa suoritetun testin. Jos suosituksiin sisältyy vain 2,5 mmol CaCO3/l pienempi veden kovuuden arvo, suurimman mahdollisen suositusannostuksen "normaalisti likaantuneille" tekstiileille on oltava pienempi kuin edellisessä kappaleessa mainittu viiteannostus. 6.2 Epäasianmukaisen tuotetiedon tai mainonnan poistaminen Tuotetiedon ja mainosväittämien on oltava harhaanjohtavaa mainontaa koskevan neuvoston direktiivin 84/450/ETY (5) mukaisia. Tuotteen mahdollista ostajaa ei saa johtaa harhaan minkäänlaisella mainonnalla tai tuotetiedolla. Tuotteen valmistajan/maahantuojan tai mainostajan on pystyttävä osoittamaan asianmukaisin keinoin, että kaikki tuotteeseen liittyvässä tai itse tuotepakkauksessa olevassa mainonnassa esiintyvät väittämät tuotteen ympäristöominaisuuksista pitävät täsmällisesti paikkansa. 6.3 Valmistusaineita koskevat tiedot ja tuoteselosteet Pesu- ja puhdistusaineiden tuoteselosteista 13 päivänä syyskuuta 1989 (6) annettua komission suositusta 89/542/ETY on sovellettava: Seuraavat valmistusaineryhmät merkitään tuoteselosteeseen erikseen niiden massasisällöstä riippumatta: >TAULUKON PAIKKA> 7. ENTSYYMIEN PUHTAUDEN TESTAUS TUOTANNOSSA SYNTYVIEN ORGANISMIEN PUUTTUMISEN VARMISTAMISEKSI Bioteknologisissa valmistusprosessissa tuotettujen ja ekotuotemerkkiä hakevien pyykinpesuaineiden entsyymien puhtaus on testattava. Testin päämääränä on varmistaa, ettei lopullinen entsyymivalmiste sisällä tuotannossa syntyviä organismeja. Mikro-organismien kasvu testataan määrättyjen antibioottien kanssa. Puhtauden testausmenettelyn on varmistettava, ettei 20 ml lopullista entsyymituotetta sisältävässä vakionäytteessä esiinny mitään tuotannossa syntyviä organismeja. 8. KÄYTTÖKELPOISUUSPERUSTEET Tuotetta verrataan pesutehokkuudeltaan saman tyyppisiin vertailupesuaineisiin Wash-and-Wear -testin avulla. Tuotteen on täytettävä taulukossa 1 määrätyt vähimmäisvaatimukset. Tuote testataan 2,5 mmol CaCO3/l:n veden kovuudella ja tälle arvolle "normaalisti likaantuneita" tekstiilejä varten suositellulla annostuksella. Testin voi suorittaa mikä tahansa toimivaltaisen elimen kyseiseen tarkoitukseen hyväksymä laitos missä tahansa EU:n jäsenvaltiossa hakijan valinnan mukaan. Toimivaltaiset elimet toimittavat komissiolle etukäteen luettelon laitoksista, jotka ne aikovat hyväksyä, sekä luettelon myöhemmät päivitykset. Komissio lähettää luettelot muille toimivaltaisille elimille ja ekotuotemerkin neuvoa-antavalle foorumille ja myös varmistaakseen myöntämisperusteiden yhdenmukaisuuden. Jäljempänä mainittuja tai muita kansallisia tai kansainvälisiä vastaavaan tarkoitukseen hyväksyttyjä standardeja noudatetaan: >TAULUKON PAIKKA> Seuraavassa taulukossa osoitetaan olennaiset testausperusteet ja niiden toteamismenetelmät: >TAULUKON PAIKKA> Pesutehokkuuden vähimmäisvaatimukset on koottu seuraavalla sivulla olevaan taulukkoon: >TAULUKON PAIKKA> Lisäys I PESUAINEIDEN VALMISTUSAINETIETOKANTA JA NIIHIN VALMISTUSAINEISIIN SOVELLETTAVA LÄHESTYMISTAPA, JOITA EI MAINITA TIETOKANNASSA A. Jäljempänä annettuja tietoja yleisimmin käytetyistä pesuaineiden valmistusaineista käytetään ekologisten arviointiperusteiden laskentaan (katso jäljempänä olevaa taulukkoa). K = Kyllä CF = korjauskerroin, sovelletaan annostukseen, joka on ilmaistu suureella g/pesukerta O = ei saa käyttää >TAULUKON PAIKKA> >KAAVION ALKU> B. Seuraavaa lähestymistapaa sovelletaan tarpeen mukaan valmistusaineisiin, joita ei mainita DID-tietokannassa. Akvaattinen toksisuus Alhaisin vahvistettu kaloihin, vesikirppuihin (daphnia magna) tai leviin kohdistuvan pitkäaikaisvaikutuksen (LTE) arvo pitäisi ottaa huomioon kriittisen laimennusmäärän (CDV) arviointiperusteen laskennassa. Jos käytetään homologeja ja/tai määrällisiä rakenteen ja aktiivisuuden välisiä suhteita (QSAR) koskevia tietoja, lopullisesti valittuja LTE-arvoja voitaisiin korjata. Jos LTE arvot puuttuvat, seuraavaa menettelyä on noudatettava LTE-arvojen arvioimiseksi käyttämällä määrättyä epävarmuustekijää (UF) arvoihin kaikkein arimmista lajeista: Epäpinta-aktiiviset aineet KÄYTETTÄVISSÄ OLEVAT ARVOT KÄYTETTÄVÄ EPÄVARMUUSTEKIJÄ (UF) Kaloja, vesikirppuja (daphnia) tai leviä koskeva akuutti LC50-arvo vähintään 2 100 Kaloja, vesikirppuja (daphnia) tai leviä koskeva NOEC-arvo 1 10 Kaloja, vesikirppuja (daphnia) tai leviä koskeva NOEC-arvo 2 5 Kaloja, vesikirppuja (daphnia) tai leviä koskeva NOEC-arvo 3 1 Käytetään alinta vahivstettua NOEC-arvoa Näistä säännöistä voidaan sallia poikkeus, jos todistein voidaan osoittaa, että matalammat arvot voidaan perustella tieteellisesti. Pinta-aktiiviset aineet KÄYTETTÄVISSÄ OLEVAT ARVOT KÄYTETTÄVÄ EPÄVARMUUSTEKIJÄ (UF) Kaloja, vesikirppuja (daphnia) tai leviä koskeva NOEC-arvo vähintään 2 1 (alin NOEC) Kaloja, vesikirppuja (daphnia) tai leviä koskeva NOEC-arvo 1 1 (NOEC - jos laji on herkin akuutilla toksisuudella mitattuna) 10 (NOEC - jos laji ei ole herkin akuutilla toksisuudella mitattuna) Kaloja, vesikirppuja (daphnia) tai leviä koskeva LC50-arvo 3 20 (alin LC50) Kaloja, vesikirppuja (daphnia) tai leviä koskeva LC50-arvo vähintään 1 50 (alin LC50) tai 20 erityistapauksissa (katso jäljempänä olevaa selitystä) Viimeksi mainitussa tapauksessa epävarmuustekijää 20 voidaan käyttää 50:n sijasta vain, jos L(E)C50-arvo on 1-2 (LC50 myrkyllisyytenä kaloille, EC50 myrkyllisyytenä vesikirpuille tai leville) ja jos muista yhdisteistä saaduista tiedoista voidaan päätellä, että kaikkein herkimmät lajit on testattu. Tällaista sääntöä voidaan soveltaa vain homologiryhmässä. On korostettava, että käytettävien LTE-arvojen (pitkäaikaisvaikutukset) on oltava yhdenmukaisia homologiryhmässä sen suhteen, mikä on esim. alkyyliketjun pituuden vaikutus lineaariseen alkyylibentseenisulfonaattiin (LAS) tai etoksiryhmien (EO) lukumäärän vaikutus alkoholietoksylaattiin, jos mainittuja rakenteen ja aktiivisuuden välisiä suhteita (QSAR) voidaan muodostaa. Poikkeusten edellä kuvatusta järjestelmästä on oltava kyseiselle kemikaalille hyvin perustellut. Kuormitustekijät Kuormitustekijöistä säädetään neuvoston direktiivin 67/548/ETY mukaisesti ilmoitettujen aineiden ihmisille ja ympäristölle aiheuttamien vaarojen arviontiperiaatteiden vahvistamisesta 20 päivänä heinäkuuta 1993 annetun komission direktiivin 93/67/ETY (1) sekä neuvoston asetuksen (ETY) N:o 793/93 (2) mukaisesti. Biologisesti hajoamattomat orgaaniset aineet (anaerobiset): vuokaavio korjauskertoimien (CF) (1) määrittämiseksi >VIITTAUS KAAVIOON> RB: helppo aerobinen biologinen hajoavuus (Ready Aerobic Biodegradability) LTE: pitkäaikaisvaikutus (Long-Term Effect) CF: korjauskerroin (Correction Factor) (1) EYVL N:o L 227, 8.9.1993, s. 9 (2) EYVL N:o L 84, 5.4.1993, s. 1 (1) Korjauskertoimet muodostetaan valmistusaineiden ominaisuuksien perusteella ja niitä sovelletaan annostukseen, joka ilmaistaan g/pesukerta. >KAAVION LOOPU> Lisäys II EKOLOGISIIN ARVIOINTIPERUSTEISIIN LIITTYVÄT MÄÄRITELMÄT 1. Kemikaalien kokonaismäärä Kemikaalien kokonaismäärä on annostus vähennettynä vesipitoisuudella arvossa g/pesukerta. 2. Kriittinen laimennusmäärä - toksisuus (CDVTOX) CDVTOX -arvo lasketaan kaavassa kullekin valmistusaineelle i DID-tietokannassa olevien kuormitustekijän (LF) ja pitkäaikaisvaikutuksen (LTE) arvojen perusteella litroina/pesukerta: CDVTOX(valmistusaine i) = >NUM>paino/pesukerta(i) × LF (i) × 1 000 >DEN>LTE (i) Tuotteen CDVTOX -arvo on kaikkien valmistusaineiden CDVTOX -arvojen summa litroina/pesukerta. 3. Fosfaatit (natriumtripolyfosfaatteina) Kaikkien natriumtripolyfosfaatteina (NTPF) ilmaistujen epäorgaanisten fosfaattien paino pesukertaa kohti grammoina/pesukerta. 4. Liukenemattomat epäorgaaniset aineet Kaikkien valmistusaineiden, jotka ovat liukenemattomia epäorgaanisia aineita (katso DID-tietokanta), paino pesukertaa kohti grammoina/pesukerta. 5. Liukenevat epäorgaaniset aineet Kaikkien valmistusaineiden, jotka ovat liukenevia epäorgaanisia aineita (katso DID-tietokanta), paino pesukertaa kohti grammoina/pesukerta. 6. Biologisesti hajoamattomat orgaaniset aineet (aerobiset) Kaikkien valmistusaineiden, jotka ovat aerobisesti biologisesti hajoamattomia orgaanisia aineita (katso DID-tietokanta), paino pesukertaa kohti grammoina/pesukerta. 7. Biologisesti hajoamattomat orgaaniset aineet (anaerobiset) Kaikkien valmistusaineiden, jotka ovat anaerobisesti biologisesti hajoamattomia ja joissa käytetään kunkin aineen korjauskertoimia (katso DID-tietokanta), paino pesukertaa kohti grammoina/pesukerta. 8. Biologinen hapenkulutus (BHK) Kunkin valmistusaineen i BHK lasketaan suureena gO/pesukerta DID-tietokannassa olevan kunkin aineen teoreettisen hapenkulutuksen (THOD) arvon perusteella: BHK valmistusaine i =paino/pesukerta(i)×BHK(i), suureena gO/pesukerta Tuotteen BHK on kaikkien valmistusaineiden BHK-arvojen summa suureena gO/pesukerta. Teoreettista hapentarvetta (THOD) sovelletaan vain biologisesti hajoaviin yhdisteisiin. 9. Suuritehoiset pesuaineet Suuritehoisissa pesuaineissa korostuu pesutehokkuus (lian ja tahrojen poisto). Pesuainetta pidetään suuritehoisena, jos valmistajan antamissa tuotetiedoissa ei ensisijaisesti painoteta "kankaan hoitoa" (alhaista pesulämpötilaa, herkkiä kuituja ja värejä). 10. Nitromyskit Ksyleenimyski: 5-tert-butyyli-2,4,6-trinitro-m-ksyleeni Synteettinen ambramyski: 4-tert-butyyli-3-metoksi-2,6-dinitrotolueeni Moskene: 1,1,3,3,5-pentametyyli-4,6-dinitroindaani Tiibetinmyski: 1-tert-butyyli-3,4,5-trimetyyli-2,6-dinitrobentseeni Ketonimyski: 4'-tert-butyyli-2'6'-dimetyyli-3',5'-dinitroasetafenoni Lisäys III Tiedot, jotka ekotuotemerkkiä koskevan hakemuksen vastaanottavan toimivaltaisen elimen on vaadittava hakijalta 1.1 Ilmoitus tuotteen valmistuskaavasta ja arviointiperusteiden laskennasta Toimivaltainen elin vaatii ekotuotemerkkiä hakevaa valmistajaa luovuttamaan seuraavat tiedot: - tuotteen täsmällinen valmistuskaava - valmistusaineiden täsmällinen kemiallinen kuvaus (esim. IUPAC:n mukainen tunnistus, CAS-numero, kokonais- ja rakennekaava, puhtaus, epäpuhtauksien tyypit ja prosenttiosuudet, lisäaineet: sekoitusten, esim. pinta-aktiivisten aineiden DID-numero, homologien koostumus ja jakautumakirjo, isomeerit ja kauppanimi); pinta-aktiivisten aineiden koostumuksen analyyttiset todisteet - tuotteen tarkka markkinoille laskettu tonnimäärä (edellisen vuoden tiedot 1 päivänä maaliskuuta) - arviointiperusteiden yksityiskohtainen laskenta - tämän päätöksen 7 kappaleen mukainen entsyymien puhtautta koskeva testiyhteenveto sekä todistus siitä, ettei tuote sisällä tuotannossa syntyviä organismeja. 1.2 Pesutehokkuuden ilmoittaminen Toimivaltainen elin vaatii pesutehokkuustestien tulosten luovuttamista, ilmoitusta testauslaitosta koskevasta valtuutuksesta ja/tai valtuutetun testilaitoksen vahvistusta (jos testauksen on suorittanut valmistaja). 1.3 Annostusvälineet, pakkaus ja kuluttajille annettavat tiedot Toimivaltainen elin vaatii hakijalta kyseistä tuotetta koskevat pakkaukset ja annosteluvälineet todistaakseen, että ne ovat edellä mainittujen vaatimusten mukaisia. Toimivaltainen elin vaatii pakkauksen arviointiperusteiden yksityiskohtaisten laskentatietojen luovuttamista. Jos erilaisista kansallisista markkinoista johtuu eroja tai jos on käytössä erilaisia pakkauskokoja, vaaditaan kaikki mainitut tiedot. 1.4 Ekotuotemerkin hakeminen pyykinpesuaineille Kansallinen toimivaltainen elin voi tarkastaa hakijayrityksen sen sijaintipaikalla ja käydä tuotanto- ja pakkaustiloissa. Toimivaltainen elin varmistaa itse, että hakemukset jätetään asetuksessa (ETY) N:o 880/92 säädettyjen asiaankuuluvien vaatimusten ja menettelytapavaatimusten mukaisesti. Lisäys IV LYHENNELUETTELO APEO: Alkyylifenolietoksylaatit BCF: Veteen liuenneiden aineiden kasaantuminen kaloihin (Bio-concentration Factors in Fish) BHK: Biologinen hapenkulutus CDVTOX: Kriittinen laimennusmäärä (toksisuus) [Critical Dilution Volyme (Toxicity)] CF: Korjauskerroin (Correction Factor) DIN: Deutsches Institut für Normung DID: Pesuaineiden valmistusainetietokanta (Detergent Ingredients Database) EO: Etoksiryhmät EC50: Vaikuttava pitoisuus, joka vaikuttaa 50 prosenttiin testieliöistä tietyssä ajassa (Effect Concentration) ECETOC: European Centre for Ecotoxicology and Toxicology of Chemicals EDTA: Eteenidiamiinitetraetikkahappo HEXCL: Raja-arvo IUPAC: International Union of Pure and Applied Chemistry IEC: International Electrotechnical Commission ISO: International Standards Organisation LTE: Pitkäaikaisvaikutus (Long Term Effect) LC50: Kuolettava pitoisuus, joka tappaa 50 % testieliöistä tietyssä ajassa (Lethal Concentration) NOEC: Ei todettavaa vaikuttavaa pitoisuutta (pitkäaikaisessa testissä) (No Observed Effect Concentration) POW: Jakaantumiskerroin oktanoli/vesi QSAR: Määrälliset rakenteen ja aktiivisuuden väliset suhteet (Quantitative Structure Activity Relationships) RB: Helppo biologinen hajoavuus (Ready Biodegradability) THOD: Teoreettinen hapenkulutus UF: Epävarmuustekijä WF: Painotustekijä (1) `Valmistusaineilla` tarkoitetaan valmistajan pesuainetuotteen valmistuskaavassa käyttämiä kemikaaleja. (2) Tämä väliaikainen arviointiperuste on otettu mukaan, koska tavoitteena on ottaa huomioon tiettyjen pesuaineiden mahdollisuus aiheuttaa osaltaan rehevöitymistä. Parametrin korvaamista vaikutukseen perustuvalla kriteerillä harkitaan päätöstä tarkistettaessa tieteellisen tiedon tulevan kehityksen, tarkoituksenmukaisten tietojen ja tosiasiallisen tilanteen perusteella. (3) EYVL N:o L 154, 5.6.1992, s. 1 (4) Se, missä laajuudessa aromaattisten nitroyhdisteiden käyttö kielletään, tarkistetaan tarpeen mukaan Kosmetologian tieteellisen komitean (Scientific Committee on Cosmetology) tulevien suositusten perusteella. (5) EYVL N:o L 250, 19.9.1994, s. 17 (6) EYVL N:o L 291, 10.10.1989, s. 55